TAHDON AINOASTAAN OLLA KALTAISESI 2/2
Millaista on haluta elämään enemmän Jumalaa ja vähemmän itseämme?
Mitä kaikkien tarpeiden ja halujen alistaminen Jumalan tahtoon vaatii?
Olen edelleen Lontoossa ja jatkan saarnaani Jeesuksen kaltaisuudesta.
Se on valtavan suuri haaste, kun vertaamme Hänen elämäänsä -
omaan vajavaisuuteemme ihmisinä.
Uskon, että tänään kertomani asiat auttavat sinua astumaan -
Jumalan suunnitelmiin. Pysy kanavalla!
EDELLISESSÄ JAKSOSSA
Entäpä laulu "Haluan ainoastaan olla kaltaisesi"?
Kuilu meidän ja Jumalan välillä on niin suuri, ettemme voi sulkea sitä.
Raamattu sanoo, että Pyhän Hengen voiman kautta me muutumme -
enemmän Hänen kaltaisikseen, kirkkaudesta kirkkauteen.
Jos voisimme elää niin kuin Kristus haluaisi meidän elävän, -
saisimme astua sisään Jumalan meille varaamaan lupaukseen ja täyteyteen.
Usein kuitenkin elämme mieluummin oman tahtomme mukaan sen sijaan, -
että antautuisimme Hänelle niin, -
että voisimme laulaa: "Tahdon ainoastaan olla kaltaisesi".
Meidän tulee lähestyä aivan kaikenlaisia ihmisiä -
ja kutsua heitä Jumalan valtakuntaan, niin kuin Kristuskin teki.
Jos haluamme olla kuin Jeesus, meillä on oltava palvelijan asenne.
Meidän on kuljettava toisten rinnalla.
Kaikkein vaikein asia tässä, -
se, mihin tarvitsemme eniten Pyhän Hengen apua, -
on halujemme hallitseminen. "Kaikki, mitä haluan, -
kaikki, mitä tarvitsen: enemmän Sinua, vähemmän minua."
Mieti tätä hetki. Neljää lapsenlapsiani -
hallitsee usein se, mitä he haluavat.
Joka kokouksessa he tulevat luokseni ja sanovat: "Haluan mehua!"
Lapsia hallitsevat heidän halunsa, sellaisia he ovat.
Raamattu sanoo: "Hulluus on kiertynyt kiinni poikasen sydämeen".
Isojakin lapsia hallitsevat joskus heidän mielihalunsa.
Se ei ole väärin, elleivät he ole täysin niiden vallassa.
Mielihalut elävät omaa elämäänsä, -
ja usein, jos ne saavat hallita meitä, -
saatamme joutua niiden valtaan.
Se näkyy niin yksilöiden elämässä kuin koko yhteiskunnassakin.
Jos pyhittymättömät mielihalumme saavat hallita meitä, -
ne voivat olla suurin este Kristuksen kaltaisuudelle -
ja Jumalan tahdon mukaisen elämän elämiselle.
Mielihalusta tulee kaipuu, kaipuusta pyrkimys, -
pyrkimyksestä voi tulla himo, himosta ahneutta ja ahneudesta kateutta.
Voimme päätyä nopeasti jonkin haluamisesta sen tavoitteluun -
ja himoitsemiseen, jolloin lopulta haluamme sen, vaikkei se ole meidän.
Tai saatamme haluta jonkun ihmisen, joka ei kuulu meille.
Kadehdimme sitä, mitä muilla on, ja haluamme riistää sen heiltä, -
ja katastrofi on valmis. Osa haluista liittyy tarpeisiin ja puutteeseen, -
mutta: "Herra on minun paimeneni, ei minulta mitään puutu".
Jos mielihalumme saavat hallita meitä, -
päädymme lopulta puutteeseen ja tuhoon.
Pyhittymättömät mielihalut hallitsevat niin monia ihmisiä, jopa kristittyjä.
Pyhittymätön mielihalu voi esimerkiksi johtaa mässäilyyn, -
josta seuraa lihavuus ja lihavuudesta sydänsairauksia.
Sydänsairaus voi johtaa köyhyyteen ja tuhoon.
Jos mielihalut hallitsevat tunne-elämäämme, -
päädymme tyhjyyteen emmekä koe tyydytystä, -
koska tuo tie nielaisee meidät. On hienoa laulaa haluamisesta: -
"Kaikki, mitä haluan, kaikki, mitä tarvitsen: enemmän Sinua...", -
koska eräs suurimmista Jumalan tahdon mukaisen elämän esteistä -
ovat juuri mielihalumme.
Jaakobin kirjeen luvussa 1 puhutaan kiusauksista.
"Vaan jokaista kiusaa hänen oma himonsa, -
joka häntä vetää ja houkuttelee; kun sitten himo on tullut raskaaksi, -
synnyttää se synnin, mutta kun synti on täytetty, synnyttää se kuoleman."
Mielihalusta tulee siis himo, joka tulee raskaaksi ja synnyttää.
Se voi viedä meidät niin kauas Jumalan suunnitelmasta.
Jos voimme uskoa, että mielihalumme on lunastettu, -
uskomme, että Pyhä Henki auttaa meitä valjastamaan ne niin, -
että ne ovat sidottuja Jumalan pää- määriin. Se muuttaa tavoitteemme.
1. Kor. 14:1. "Tavoitelkaa rakkautta ja pyrkikää saamaan hengellisiä lahjoja".
Jos uskomme, että Jumala sitoo mielihalumme ja tarpeemme -
omiin suunnitelmiinsa ja lupauksiinsa, saamme kokea hengellisiä lahjoja, -
toimimme Jumalan viisaudessa ja saamme uusia näkökulmia tulevaan.
Kaikki tämä tapahtuu, jos mielihalujemme perusta muuttuu.
Mielihalut voivat olla todella tuhoavia.
Jos seurakunnassa kaikkia hallitsee se, mitä he haluavat, -
seurakunnasta tulee hengellisesti tyhjä.
Jos taas kuolemme mielihaluillemme ja tahdomme samaa kuin Hänkin, -
pääsemme aivan uudelle tasolle.
Tiettyjä haluja haluamme kokea, toisia emme.
Samoin on tarpeellisia tarpeita ja tarpeettomia "tarpeita".
Kun sanomme: "Kaikki, mitä haluan ja tarvitsen on enemmän Sinua", -
se on kauniin harrasta, mutta myös väkevää, -
koska se avaa valtavasti Jumalan mahdollisuuksia.
Tarpeet ja köyhyys ovat meille tuttuja, Raamattukin puhuu niistä usein.
Yhteiskunnan asenteista haluja kohtaan voi seurata köyhyyttä.
Snl. 13:23. "Köyhien uudiskyntö antaa runsaan ruuan; mutta moni tuhoutuu, -
joka ei oikeudessa pysy." Joidenkin ahneuden vuoksi -
monet mahdollisuudet jäävät maahan hyödyntämättöminä.
Tämä johtuu lunastamattomista haluista, joista tulee ahneutta -
ja monenlaista muuta. Emme halua sellaisia haluja.
Jeesuksen kaipaaminen sen sijaan on voimallista.
Emme halua puutetta, joka liittyy epätoivoon ja köyhyyteen, -
mutta Raamattu sanoo, että Jumala täyttää kaikki tarpeemme -
kirkkautensa rikkauksilla Jeesuksessa.
Onko olemassa mitään tarpeita, jotka Jumala saa aikaan?
On tarpeellisia tarpeita ja tarpeettomia "tarpeita".
Kun laulamme: "Kaikki, mitä haluan, kaikki, mitä tarvitsen", -
huomaatteko, että jotkin tarpeet kuvaavat Jumalan siunausta?
Täällä Lontoossa ihmiset jonottavat päästäkseen jumalanpalvelukseen.
Aamulla jouduimme käännyttämään ihmisiä pois, koska tilaa ei ollut.
On hienoa, että ihmisiä tulee, mutta tarvitsemme epätoivoisesti tiloja.
Tuollainen tarve johtuu Jumalan siunauksesta. Se on toivottava tarve.
Onneksi suurin tarpeemme ei ole se, että joku tulisi paikalle.
Jotkin tarpeet siis kuvaavat Jumalan siunausta.
Kun siis laulamme: "Kaikki, mitä haluan, kaikki, mitä tarvitsen: -
enemmän Sinua, vähemmän minua", ei ajatella sen tarkoittavan -
jotain pientä ja vaatimatonta. Jos annamme tarpeemme Jumalalle, -
Hän voi tuoda elämäämme voimansa, lupauksensa ja tarkoituksensa.
Australiassakin me tarvitsemme kipeästi uusia tiloja ja rakennuksia.
Yllätyin, miten paljon joudumme taistelemaan kaupunginvaltuustossa, -
jotta löytäisimme jonkin paikan, johon seurakunta olisi tervetullut.
He eivät halua meitä ihmisten naapuriin eivätkä teollisuusalueille.
Lannistuneena puhuin erään ihmisen kanssa, joka sanoi uskovansa, -
että Jumala antaisi rakennuksia ja maata, ja päätin tehdä samoin.
Tämä tarina on tosi, ottakaa se rohkaisuna.
Tämän vuoden ensimmäisen puoliskon aikana -
meille on annettu kolme rakennusta ja 12 hehtaarin kokoinen maapala.
Lisäksi olemme saaneet kaksi rakennusta ja maata Melbournessa -
ja yhden rakennuksen Newcastlessa, vaikkemme edes etsineet niitä.
On siis tarpeita, jotka Jumala saa aikaan, -
Jumalan siunaus saa aikaan hyviä ja toivottuja tarpeita, -
esimerkiksi ennen lapseton pari tarvitseekin äkkiä lastenvaunut.
Eikö olekin toivottu tarve?
Ei siis väheksytä sitä, että Jumala on kaikki, mitä tarvitsemme, -
vaan uskotaan, että Hän saa aikaan siunaustaan kuvaavia tarpeita.
Meidän tulisi olla ihmisiä, jotka laulavat "Kaikki, mitä haluan, -
kaikki, mitä tarvitsen: enemmän Sinua, vähemmän minua", -
tarkoittaen, että haluamme elää täysin omistautuneina Hänelle.
Haluamme olla kuolleita itsellemme ja elossa Hänelle, -
mutta teemme sen Pyhän Hengen voimassa, sillä Hän on voimamme.
Tie ylös kulkee alaspäin, -
samoin kuin Aabrahamilla, joka kulkiessaan maan tomussa -
loi voiton ja lupauksen, joiden ansiosta hän toteutti unelmansa.
Ollaan ihmisiä, jotka ymmärtävät ja joilla on palvelijan sydän.
Jos Jumala saa lunastaa halumme, ne sopivat paremmin Hänen tahtoonsa.
Jos haluat, että Hän lunastaa halusi, eli etteivät halusi ja himosi -
hallitse sinua enää, toimi näin.
Ensinnäkin, sinulla tulee olla näky elämääsi varten.
Jakeessa Snl. 29:18 sanotaan, -
että näyn tai ilmoituksen puutteessa ihmiset käyvät kurittomiksi -
tai elävät huolimattomasti.
Näky pitää meidät keskittyneinä olennaiseen niin, -
että halumme ovat Jumalan tahdon ja suunnitelman mukaisia.
Silloin haluamisella on suuri voima ja se palkitsee meidät ruhtinaallisesti.
Silloin halumme tuovat siunauksen. Näky saa sen aikaan.
Siihen aikaan, kun olin nuorena raamattukoulussa, -
asia, joka minut piti oikealla tiellä, auttoi murskaamaan tuhoisat halut -
ja tavoittelemaan Jumalan palvele- miseen liittyviä haluja, oli näky.
Näky täytti sydämeni, enkä halunnut menettää tilaisuutta tehdä sitä, -
mihin uskoin Jumalan kutsuneen minut. Täytä elämäsi näyllä, -
tavoittele tähtiä ja usko, että Jumala nostaa katseesi näkemään ne, -
mutta älä unohda, että saavutat ne vain suostumalla palvelemaan -
joka päivä sandaalit maan tomussa.
Tämä auttaa sinua pitämään halusi Jumalan tahdon mukaisina.
Toinen tärkeä asia on: Mikä on aarteesi?
Raamattu opettaa jakeessa Matt. 6:21: -
"Sillä missä sinun aarteesi on, siellä on myös sinun sydämesi."
Missä siis sinun aarteesi on?
Aarteesi ei muuta sinne, missä sydämesi on.
On helppo nähdä, missä ihmisen aarre on, koska sydän siirtyy sinne.
En tiedä, kuinka kovia raekuuroja Lontoossa on, mutta Sydneyssä -
saattaa kesällä sataa isoja rakeita, jotka voivat tuhota auton.
Jos siis olemme kirkossa ja ihmiset kuulevat, että alkaa sataa rakeita, -
he pysyvät sisällä, mutta heidän sydämensä siirtyy parkkipaikalle, -
koska heidän aarteensa on siellä.
Kauan sitten saarnasin leirillä Hollannissa.
Siellä oli paljon ihmisiä, telttoja ja asuntovaunuja.
Kerran on saarnaamassa hollannin tulkin kanssa, kun raekuuro alkoi.
Rakeet iskivät kattoon aina vain lujempaa, ja teltat olivat ulkona.
Jatkoin saarnaani, ja yhtäkkiä katto alkoi pullistua.
Seuraavassa hetkessä koko katto romahti, -
ja saliin tulvi valtavasti vettä. Jatkoin yhä saarnaamista.
Kaikki kastuivat läpimäriksi. Seuraavaksi ihmiset kuulivat, -
kuinka tuuli vei mukanaan telttoja ja asuntovaunujen kattoja.
Jatkoin edelleen saarnaani tulkin kanssa, -
mutta kaikki muut ryntäsivät ulos.
Ymmärrän heitä, mutta he menivät sinne, missä heidän aarteensa oli.
Jotta halumme ja tarpeemme olisivat Jumalan tahdon mukaisia, -
myös aarteemme on oltava sitä, -
koska sydämemme menee aina sinne, missä aarteemme on.
Meitä ohjaavat näky, aarre ja turvallisuuden tunne.
Monien tarpeita ohjaa turvattomuus ja hyväksynnän hakeminen.
Tuollainen tarve ajaa heidät monenlaisille pahoille teille, -
koska he kaipaavat vain sitä, että joku hyväksyisi heidät.
Valitettavasti he etsivät sitä usein vääristä paikoista, -
vaikka Efesolaiskirjeessä kerrotaan, mitä kaikkea meillä on Kristuksessa.
Meille kerrotaan, että Hänessä olemme hyväksyttyjä ja rakastettuja.
Jos Kristus on kaikki, mitä haluamme, jos panemme toivomme Häneen -
ja saamme itseluottamuksen ja hyväksynnän suhteesta Häneen, -
elämällämme on hyvä pohja.
Halumme saattavat vaikuttaa vaarattomilta, -
mutta väärät halut voivat viedä meidät kauas Jumalan suunnitelmasta.
Rohkaisen jokaista päättämään vakaasti tehdä asioita, -
jotka nostavat heidät halujensa ja tarpeidensa yläpuolelle -
ja auttavat muita jollakin tavalla, sillä tie tähtiin on erämaan tomussa, -
niin kuin se oli Aabrahaminkin kohdalla.
Se on voimallisin tapa elää.
Löydä näkysi ja aarteesi ja etsi hyväksyntää oikeasta paikasta.
Lopuksi tarvitset ilmestyksen Jumalasta ja Hänen suuruudestaan, -
jotta näkisit, kuinka suuri Hän on, kuinka Hän on sinun puolellasi -
ja kuinka paljon Hän haluaa johtaa sinua tahtoaan ja lupaustaan kohti.
Jos ymmärrämme sen, Hänen kaltaisuutensa tavoitteleminen -
ei tunnu meistä siltä, että elämämme kutistuisi, vaan juuri päinvastoin.
Kristus on meille kaikki kaikessa.
Se kattaa kaikki mahdolliset asiat yksityiskohtia myöten, -
ja Kristuksen kaikkeuteen mahtuu todella paljon kaikkea.
Jos siis sanot: "Kaikki, mitä haluan on enemmän Sinua, vähemmän minua", -
et pyydä mitään pientä asiaa, joka rajoittaisi elämääsi.
Raamattu sanoo, että Jeesuksessa ruumiillistuu Jumalan koko täyteys, -
eli siis kaikki Jumalan voima, Hengen lupaukset ja Jeesuksen armo, -
toivo, johon sydämesi ankkuroituu. Kaikki se on Kristuksessa.
Jeesuksen asettaminen etusijalle ei siis ole jotain pientä, se on suurta.
Hänessähän asuu kolmiyhteisen Jumalan koko täyteys.
Kaikki Jumalan lupaukset ovat Kristuksessa "kyllä" ja "aamen".
Johannes Kastaja sanoo: "se, joka minun jäljessäni tulee, on minua -
väkevämpi, jonka kenkiäkään minä en ole kelvollinen kantamaan; -
hän kastaa teidät Pyhällä Hengellä ja tulella."
2. Kor. 12:9: "Minun armossani on sinulle kyllin", -
2. Kor. 9:8: "Ja Jumala on voimallinen antamaan teille ylenpalttisesti -
kaikkea armoa, että teillä kaikessa aina olisi kaikkea riittävästi,
voidaksenne ylenpalttisesti tehdä kaikkinaista hyvää".
Laulamme: "Kuljen teitäsi, rakastan Sanaasi, etsin kasvojasi, -
palkintoni ja ainoa tavoitteeni on tuntea Sinut paremmin -
ja olla kaltaisesi. Jeesus, Jeesus, tahdon ainoastaan olla kaltaisesi".
En tiedä, millainen kuva teillä on mielessänne, kun rukoilette näin, -
mutta emme koskaan jää toiseksi, jos asetamme Jumalan ykköseksi.
Aabraham teki niin hikoillessaan erämaassa.
Jumala antoi hänelle unelman ja teki hänestä kansojen isän.
Joka puolelta Raamatusta näemme, että laittaessaan Jumalan ykköseksi -
kukaan ei koskaan jäänyt tappiolle. Jos etsimme Kristuksen kaltaisuutta, -
meidän on päätettävä antaa Hänelle ykkössija elämässämme.
Tämä on todella voimallinen tapa elää uskovan elämää.
Olemme laulaneet, että haluamme vain olla Kristuksen kaltaisia.
"Jeesus, Jeesus, tahdon ainoastaan olla kaltaisesi."
Se on iso asia, koska emme ole luonnostamme -
lainkaan Hänen kaltaisiaan. Hän voi tehdä meille mahdottomia asioita.
Silti "Tahdon ainoastaan olla kaltaisesi" on hieno rukous.
Jos emme alista halujamme Herralle, ne alkavat elää omaa elämäänsä.
On totta, että ne saattavat lähteä pois hallinnastamme.
Haluista tulee toiveita, toiveista pyrkimyksiä, pyrkimyksistä himoja, -
himoista ahneutta ja ahneudesta voi tulla kateutta.
Lopulta niistä tulee asioita, jotka tuhoavat ihmisen elämän.
Itsekkäiden halujen tavoittelu tekee ihmisen hengestä tyhjän.
Fyysisessä mielessäkin ruokahalumme voi hallita meitä, -
jolloin meistä voi tulla suursyömäreitä.
Se taas voi johtaa ylipainoon ja sydänongelmiin.
Halumme johtavat aina tuhoon. Halut liittyvät myös tarpeisiin.
Halu voi olla jonkin puuttuvan asian toivomista tai tarvitsemista.
Raamattu sanoo: "Herra on minun paimeneni, ei minulta mitään puutu."
Maailmassa on paljon puutetta ja köyhyyttä -
omien halujen tavoittelun vuoksi, mutta kun annamme ne Jeesukselle, -
tavoittelemme Hänen kaltaisuuttaan.
Jumalan etusijalle laittaminen ei koskaan tarkoita pienempää elämää.
Hän voi tehdä enemmän kuin osaamme edes pyytää tai kuvitella.
Elämässä on enemmän tarkoitusta, täyttymystä ja vaikutusvaltaa, -
kun meitä ei enää hallitse hyväksynnän etsiminen muilta, -
vaan voimme ymmärtää ihmisiä ja kulkea heidän rinnallaan.
Näin elämme suurta elämää.
Olen rakastanut tanssia pienestä asti, enkä halunnut tehdä mitään muuta.
Olin melko menestyvä tanssija, mutta en kuvitellut päätyväni tähän.
Pari vuotta tartuin kaikkeen, mitä sain käsiini ja tein kovasti töitä, -
mutta sitten petyin siihen. Se oli käännekohta elämässäni.
Jumala alkoi muuttaa sydäntäni -
ja asiat, joita luulin haluavani tai kaipaavani tuolla alalla, -
eivät tuoneetkaan minulle tyydytystä, vaikka saavutin ne.
Kun Hän alkoi muovata sydäntäni, -
elämäni alkoi lähteä uudelle polulle, joka ylitti kaikki lapsuuden unelmani.
Sain hienon tilaisuuden työskennellä naisen kanssa, -
joka on yksi maailman parhaista luovista johtajista.
Hän kysyi, kenen kanssa haluaisin työskennellä seuraavaksi.
Olin hämmentynyt, koska siihen asti olin ajatellut haluavani juuri tuota.
En halunnut tehdä mitään muuta -
kuin olla tekemässä seurakunnasta mahtavan paikan.
Täällä on ihmisiä, joilla ei ole omakohtaista yhteyttä Jeesukseen...
Saamme tuoda seurakunnan yhteen Westendin kuuluisimmista teattereista.
Metrosta tulijat kuvittelevat, että täällä on näytös.
He tulevat sisään ja päätyvät jumalanpalvelukseen.
Työskentelen kokopäiväisesti upeiden, luovien ihmisten kanssa, -
ja saamme määritellä seurakunnan ulkoisen ilmeen luovasti.
Kaiken seurakunnassa tapahtuvan luovan työn tarkoitus -
on luoda ilmapiiri, jossa ihmiset voivat kohdata Jeesuksen.
Palkintoni ja ainoa tavoitteeni -
on tuntea Sinut paremmin ja olla kaltaisesi.
Kaikki, mitä haluan, kaikki, mitä tarvitsen: -
enemmän Sinua, -
vähemmän minua.
Ota tämä elämä, Herra, se on Sinun.
Ota sydämeni, ota se kokonaan.
Kaikki, mitä haluan, kaikki, mitä tarvitsen: -
enemmän Sinua, vähemmän minua.
Rukoilen, että voisimme etsiä oikeutta ja poistaa vääryyden.
Jumalan tärkein tehtävä meille on, -
että tyydytämme janon, joka on jokaisen sielussa.
Rukoilen, että voimme aina osoittaa ihmisille tien kotiin Jeesuksen luo, -
kotiin Jumalan huoneeseen ja kotiin, joka odottaa meitä taivaassa.
ERIKOISVIERAINA...
COLOUR 2014: RAUHAN, VALON JA RAKKAUDEN VALLANKUMOUS
HISTORIAN SUURIN RAKKAUSTARINA
Kiitos seurasta. Minusta on ollut hauska saarnata Hillsong-lauluista, -
erityisesti uuden Glorious Ruins -levyn lauluista. Jos sinulla ei ole sitä, -
kannattaa hankkia se, koska laulut ovat niin kauniita ja raamatullisia.
Mahtavaa viikkoa ja Jumalan siunausta, nähdään ensi kerralla!
Suomennos: Anni Lähteenmäki